Jõudsime järeldusele, et haridusprojekti ei saa teha partneriteta haridusmaailmast. Seetõttu alustasime koostööd Tartu Ülikooli teaduskooliga, kes annab näiteks Eestis võistlusel osalevatele noortele võistlemise eest isegi ainepunkte. Lisaks on meil sihikul olnud välisülikoolid. Juba eelmisel aastal katsetasime võistlemist paari välistiimiga ja suhtlesime nende õpetajatega.
#000008
Grete, kuidas sina selle ettevõtmiseni jõudsid?
#000009
Marki küsis, kas Põhjamaad tahavad selles projektis kuidagi kaasa lüüa, ning minu jaoks tundus selline partnerlus väga loogiline ja ajakohane. Hüppasime kohe paati ning eelmise aasta võistlusel olid meil kahe Põhjamaade riigi esindajad: üks meeskond Islandilt ja kaks Soomest.
#000011
Sel aastal otsustasime asja suuremalt ette võtta. Kui Marki rääkis mulle enda partneritest Tartu Ülikoolis, tekkis mul idee luua Põhja- ja Baltimaade haridussektori võrgustik, mis toetab noortele küberhariduse andmist. Noorte küberoskusi arendada on väga oluline, eriti kuna selles valdkonnas valitseb suur tööjõupuudus, mis on tekkinud juba mõnda aega tagasi. Lisaks on kaks aastat pandeemiat kogu digitaalse arengu kümne aasta võrra edasi viinud.
#000012
Marki: Kõigepealt asusime töötama noortega: nende mänguline õpetamine, Cyber Battle’i korraldamine jne. Samas, kui soovime mängulist küberharidust laiemalt propageerida, mitte jääda ainult ühe võistluse piiresse, siis peame koostööd tegema ka nendega, kes noori õpetavad ja haridusmaastikku kujundavad. Gretel tuli mõte, et kui me juba plaanime Põhja- ja Baltimaade tiimid finaalvõistlusele tuua, oleks loomulik jätk kaasata ka haridussektorit ja pakkuda neile võimalust sel teemal võrgustuda ning mõtteid vahetada. Ideaalis aitaks see meil aastatega saavutada eesmärgi, kus meie regioonist saaks kõige kübervõimekam piirkond maailmas. Nii tekkiski idee korraldada Põhjamaade ja Baltimaade haridusinimestele suunatud küberharidusfoorum Cybercation.
#000014
Meie eesmärk on eksperdid kokku tuua ning korraldada praktiline teabevahetus. Tõenäoliselt ei saavuta me oma kõrgemaid sihte ühe korraga, kuid hakkame seda võrgustikku tasapisi kasvatama, et tekitada olukord, kus selle valdkonna inimesed hakkavadki Cybercationil kohtuma. Eesmärk on üles ehitada valdkondlik koostöö ja kogukond, kes Põhja- ja Baltimaade piirkonnas küberharidust arendaks.
#000018
Grete: Nii Põhjamaades kui ka Eestis tuleb vaadata, kuidas me üldse küberõppesse või digitaalsesse kirjaoskusesse suhtume. Kas hakkamegi seda noortele õpetama siis, kui nad on 13‒15-aastased, või juba varem. Kas see on ka tegelikult haridussüsteemi nii integreeritud, et oleks nii terviklik kui teeniks ka õilsat eesmärki.
#000020
Tänu Põhja- ja Baltimaade lisandumisele tõotab see kogukond kasvada märksa suuremaks ja minu soov on, et see koostöö ja suhtlus kihaks täie hooga edasi. Sama võiks toimuda õpetajate vahel. Tõenäoliselt ei ole see nii aktiivne kui noorte puhul, aga usun, et osa neist jääb omavahel tihedalt suhtlema ning igal järgneval aastal on meil Cybercationit järjest hõlpsam korraldada.
#000030
Ma tahaks jõuda sinna, et praktiline küberõpe jõuaks valikainena või valikaine osana võimalikult paljudesse koolidesse. Eestis on meil teatav võimekus seda teha juba olemas, sest Norra, Islandi ja Liechtensteini finantseeritud programm „Noorte noorsootöötajate küberõppeprogramm“ on loonud juba eeltingimused, et jõuda kahe aasta jooksul kuni kuuekümnesse omavalitsusse. Oleks suurepärane. kui saaksime samasugust protsessi laiendada kõigisse Põhjamaadesse ja Balti riikidesse.
#000031
Grete: Jah, on väga oluline, et tekiks oma kogukond. Kui Islandi ja Eesti noor tulevikus taas kohtuvad, on neil loodetavasti ühised väärtushinnangud ja ühine arusaam. Ühise kogukonna loomine on selle projekti üks suuremaid eesmärke.
#000033
Grete: Ka minul oli enne eelmise aasta võistlusel osalemist teatud ettekujutus, milline see võistlus välja näeb. Kohapeal nägin ma, et küberturvalisus ja -oskused on meie igapäevaeluga tihedalt seotud, lausa meie elu loomulik ja lahutamatu osa.
#000036
Rohkem infot siin ja siin.
#000041
Too õpilased Energia Avastuskeskusesse avastusretkele!
#000046